Държавен вестник, бр. 66, 2013 г., стр. 46

СТР.  46	
Д Ъ Р Ж А В Е Н  В Е С Т Н И К 	
БРОЙ  66
(2) В случаите на ал. 1 независимият преносен 
оператор удължава крайния срок за подаване на 
предложения в деня на търговия.
(3) След получаване на новите предложения за 
продажба и предложения за покупка в рамките 
на удължения краен срок независимият преносен 
оператор пресмята отново цените и количествата 
за съответния ден на доставка.
(4) В случаите, когато независимият преносен 
оператор не е получил никакви предложения за 
покупка или предложения за продажба в рамките 
на новия период за подаване на оферти или липсва 
пресичане на кривите на търсене и предлагане, 
определени на базата на валидираните предложе­
ния за покупка и продажба, подадени по време 
на новия период преди затварянето на борсовия 
пазар на електрическа енергия, всички участници 
на борсовия пазар на електрическа енергия могат 
да се информират чрез търговската платформа за 
това, че не са реализирани количества за търговия 
на борсовия пазар.
Раздел IX
Потвърждаване на сделките, осъществени 
на борсовия пазар на електрическа енергия
Чл. 53. (1) Независимият преносен оператор 
предоставя на съответните търговски участни­
ци достъп до информация за реализираните от 
тях сделки, сключени съгласно разпоредбите на 
тази глава, в деня на търговия, чрез търговската 
платформа.
(2) Резултатите от търговията на борсовия 
пазар на електрическа енергия се използват в 
процеса на сетълмент съгласно глава десета на 
тези правила, като търгуваните количества от 
всеки участник на борсовия пазар на електрическа 
енергия се сумират с количествата, търгувани по 
двустранни договори.
(3) Независимият преносен оператор публи­
кува чрез търговската платформа информация 
за търгуваните количества и цени.
Раздел X
Извънредни процедури
Чл. 54. Независимият преносен оператор 
прекратява работата на борсовия пазар на елек­
трическа енергия при:
1. Цялостна или частична невъзможност за 
работа на системата за търговия или на друга 
информационна система, използвана за обработка 
на предложенията и определяне на равновесната 
цена.
2. Прекъсване на пазара при аварийна ситуация.
Чл. 55. (1) При проблеми, свързани с комуни­
кацията на участниците с търговската система на 
оператора, независимият преносен оператор има 
право да промени крайните срокове за изпращане 
на съответните предложения и потвърждения, 
включително работното време на борсовия пазар 
на електрическа енергия.
(2) Независимият преносен оператор може да 
откаже да регистрира предложение на участник 
на пазара в случай на техническа грешка в сис­
темата за търговия.
Г л а в а  п е т а
ОТГОВОРНОСТ ЗА БАЛАНСИРАНЕ
Раздел I
Координатори на балансиращи групи
Чл. 56. (1) Формирането на балансиращи 
групи има за цел:
1. въвеждане на нова организация при адми­
нистриране на сделките с електрическа енергия, 
реалното им изпълнение и сетълмент;
2. подобряване планирането на състава на 
генериращите мощности и определянето на ба­
лансиращите източници за поддържане на баланса 
на електроенергийната система;
3. разделяне на задълженията по физическата 
доставка на електрическа енергия от финансовите 
взаимоотношения при отклонение на реалното 
производство/консумация от предварителните 
прогнози, регистрирани графици и диспечерски 
инструкции от независимия преносен оператор;
4. агрегиране на небалансите на търговските 
участници и смекчаване на икономическите 
последици от цените на балансиращата енергия;
5. съсредоточаване на отговорностите по обмен 
на информация с независимия преносен оператор 
при малък брой участници на пазара.
(2) Балансиращите групи са: стандартни ба­
лансиращи групи, комбинирани балансиращи 
групи и специални балансиращи групи, които се 
регистрират от независимия преносен оператор 
и към които се прилагат еднакви принципи за 
балансиране.
(3) Специалните балансиращи групи са групите 
с координатори: независимият преносен оператор, 
общественият доставчик, крайните снабдители, 
операторите на електроразпределителни мрежи, 
разпределително предприятие на тягова електри­
ческа енергия, доставчици от последна инстанция.
(4) Когато не са избрали друг координатор на 
балансираща група, производителите на елек­
трическа енергия от възобновяеми енергийни 
източници и от високоефективно комбинирано 
производство на топлинна и електрическа енер­
гия са в балансиращите групи по ал. 6, т. 1 и 2 
и ал. 7, т. 2 и 3 с координатори общественият 
доставчик или крайният снабдител в зависимост 
от сключените договори за изкупуване на елек­
трическа енергия.
(5) Независимият преносен оператор е коорди­
натор на следните специални балансиращи групи:
1. Група/подгрупа за компенсиране на техно­
логичните разходи в електропреносната мрежа;
2. Група за компенсиране на непланираните 
обмени;
3. Група за администриране на борсовия пазар.
(6) Общественият доставчик е координатор 
на следните балансиращи групи:
1. Група на производителите на електрическа 
енергия от възобновяеми източници, чиято енер­
гия изкупува, в т.ч. и производители, присъединени 
едновременно към електропреносната и електро­
разпределителната мрежа, когато същите не са 
избрали друг координатор на балансираща група;
2. Група, подгрупа към групата по т. 2 на про­
изводители на електрическа енергия от централи с 
комбиниран цикъл на производство, чиято енергия 
изкупува, в т.ч. и производители, присъединени